נבחרת ישראל בבייסבול

מדליות אליפות אירופה כסףאיטליה 2021
250px|ממוזער|שמאל|מימין לשמאל שגריר ארצות הברית בישראל דניאל שפירו, הנשיא שמעון פרס ומאמן נבחרת הבייסבול בראד אוסמוס
נבחרת ישראל בבייסבול היא נבחרת הבייסבול לגברים המייצגת את ישראל בתחרויות בינלאומיות. נכון לדצמבר 2024 הנבחרת מדורגת במקום ה-19 בעולם. משנת 1995 היא חברה בקונפדרציית הבייסבול האירופית (CEB). הישגי השיא של הנבחרת הם: השתתפות במשחקים האולימפיים (2020), מקום שישי באליפות העולם בבייסבול (2017) ומקום שני באליפות אירופה בבייסבול (2021).

מרבית שחקני נבחרת ישראל באולימפיאדת טוקיו 2020 היו שחקני בייסבול אמריקאים-יהודיים מהליגות המשניות בארצות הברית, ביחד עם 4 צברים-ישראלים. חוקי הטורנירים הבינלאומיים מאפשרים לכל שחקן בעל זכאות לאזרחות ללבוש את מדיה של הנבחרת של אותה המדינה, זאת גם אם אין לו אזרחות בפועל; ועל כן חוק השבות מאפשר לכל יהודי לייצג את ישראל בתחרויות אלו.

היסטוריה
הנבחרת החלה את דרכה באופן מקצועני בשנות ה-90 של המאה ה-20 ובשנת 1995 הצטרפה רשמית לקונפדרציית הבייסבול האירופית (CEB).

הנבחרת השתתפה בטורניר מוקדמות אליפות העולם בבייסבול, הוורלד בייסבול קלאסיק 2013, שהתקיים בספטמבר 2012 ביופיטר, פלורידה. במשחקה הראשון ניצחה הנבחרת את נבחרת דרום אפריקה 7–3. במשחק בין המנצחות ניצחה ישראל את ספרד 4–2. ספרד ניצחה את דרום אפריקה, שניצחה בקרב המפסידות את צרפת ונפגשה עם ישראל במשחק הגמר. במשחק הגמר הפסידה נבחרת ישראל לנבחרת ספרד 7–9 ולא העפילה לאליפות העולם. בטורניר זה השתתפו שניים משחקני הנבחרת ששיחקו בעבר ב-MLB, ליגת הבייסבול הבכירה בארצות הברית, שון גרין (פעמיים במהלך הקריירה שלו נבחר לנבחרת הכוכבים של הליגה) וגייב קפלר.

בשנת 2016 הנבחרת השתתפה בטורניר מוקדמות אליפות העולם בבייסבול, הוורלד בייסבול קלאסיק 2017. בסיבוב הראשון ניצחה את נבחרת בריטניה 5–2. בקרב המנצחות ניצחה את נבחרת ברזיל 1–0 ונפגשה בגמר שוב עם בריטניה, שניצחה את קרב המפסידות ואת ברזיל. נבחרת ישראל ניצחה את בריטניה 9–1 והעפילה לאליפות העולם שנערכה במהלך מרץ 2017. הנבחרת ניצחה בשלושת משחקיה בשלב הראשון, ביניהם את נבחרת הולנד, הנחשבת לנבחרת האירופית הטובה ביותר. בשלב רבע הגמר ניצחה במשחק הראשון את נבחרתה של קובה, מעצמת בייסבול, אשר גם בלי כוכביה הגדולים נחשבת לטובה בהרבה מישראל, והובסה במשחקים הבאים בידי הולנד ויפן וסיימה במקום השישי בעולם.

בשנת 2019 העפילה הנבחרת לראשונה לאליפות אירופה בבייסבול שנערכה בגרמניה וסיימה במקום הרביעי. בשלב הבתים ישראל שובצה בבית א' (הראשון משני הבתים) וסיימה במקום השני מתוך שש לאחר שניצחה את צ'כיה, שוודיה, גרמניה, בריטניה ונכנעה רק להולנד. הנבחרת העפילה לשלב רבע הגמר בו ניצחה 8–2 את צרפת ועלתה לחצי הגמר בו הפסידה 6–7 לאיטליה. הנבחרת ירדה לקרב על מדליית הארד בו התמודדה מול ספרד והפסידה 11–16.

בספטמבר 2019, נבחרת ישראל העפילה לראשונה למשחקים האולימפיים. הנבחרת השתתפה בבית האירופי/אפריקאי בטורניר הקדם-אולימפי שנערך באיטליה בו התחרו שש נבחרות. במשחק הראשון ישראל ניצחה 0–3 את ספרד, במשחק השני היא ניצחה 1–8 את הולנד, במשחק השלישי היא ניצחה 2–8 את איטליה ולאחר הפסד מפתיע לצ'כיה, ניצחה הנבחרת במשחקה האחרון את דרום אפריקה בתוצאה 1–11 וזכתה בכרטיס לאולימפיאדת טוקיו 2020. זו הייתה הפעם השלישית שנבחרת כדור ישראלית מעפילה למשחקים האולימפיים והפעם הראשונה מאז מונטריאול 1976, אז השתתפה נבחרת ישראל בכדורגל. הנבחרת סיימה את המשחקים האולימפיים בטוקיו במקום החמישי, מתוך שש נבחרות, עם ניצחון אחד וארבעה הפסדים.

באליפות אירופה בשנת 2021 זכתה הנבחרת במדליית הכסף. פחות מחודשיים לאחר השתתפותה באולימפיאדה, הגיעה הנבחרת עד לגמר, שם הפסידה 9-4 להולנד שהייתה האלופה המכהנת. בחצי הגמר ניצחה 11-5 את איטליה המארחת.

סגל
להלן סגל נבחרת ישראל לקראת משחקיה באולימפיאדת טוקיו 2020 נגד נבחרת ארצות הברית ונבחרת קוריאה הדרומית שנערכו ב-29 ביולי וב-30 ביולי 2021.

מרבית שחקני נבחרת ישראל באולימפיאדת טוקיו 2020 היו אמריקאים-יהודיים, ביחד עם 4 צברים.
 נבחרת ישראלמגישיםג'רמי בלייךג'ונתן דה-מארטהג'ואי ווגמןבן וונגרזאק וייסג'וש זיידאלכס כץג'ארד לקינדאלון ליישמןשלמה ליפץג'ון מוסקוטג'ייק פישמן דוד סלמון תופסיםטל אראלריאן לברנוואיניק ריקלס שחקני השדה הפנימיסקוט בורצ'םדני ולנסיהזאק פנפראסאיאן קינסלרטיי קלי
שחקני השדה החיצוןבלייק גיילןמיץ' גלסראסף לוונגרטרוב פולר

הישגים
בייסבול במשחקי הקיץ האולימפיים

נבחרת ישראל העפילה לאולימפיאדת טוקיו, שנערכה בשנת 2021, לאחר שניצחה את טורניר מוקדמות אפריקה ואירופה שנערך באיטליה בשנת 2019.

שםמקצועשלב הבתיםשלב הנוקאאוטבית ניחומיםהגמר/ארדמקוםמשחק 1משחק 2מקוםשמינית הגמררבע הגמרחצי הגמרשמינית הגמררבע הגמרחצי הגמר נבחרת ישראל טורניר גברים קוריאה הדרומיתהפסד (5–6) ארצות הבריתהפסד (1–8)3 מקסיקוניצחון (12–5) קוריאה הדרומית  הפסד (1–11) לא העפילו הרפובליקה הדומיניקנית הפסד (6–7) לא העפילו5

אליפויות העולם בבייסבול
מוקדמותשנהשלבמיקום2006לא נרשמה לתחרותלא נרשמה לתחרות2009לא נרשמה לתחרותלא נרשמה לתחרות2013לא העפילה 2 1 18 142017סיבוב שני6423031301532023שלב הבתים413426 – – 5 5 34 57 5 1 33 17

אליפויות אירופה בבייסבול
מוקדמותשנהמארחתשלבמיקוםמארחת2010לא העפילהקרואטיה2222272012לא העפילהישראל3239162014לא נרשמה לתחרותלא נרשמה לתחרות2016לא העפילהסלובניה, אוסטריה8297292019גרמניהחצי גמר4535048ליטא, בולגריה, סרביה113129482021איטליהגמר16px514121העפילה אוטומטית מכיוון שסיימה רביעית באליפות הקודמת – – – 10 4 91 69 – 24 9 287 120

ראו גם
ליגת הבייסבול הישראלית
ישראל באולימפיאדת טוקיו (2020)#בייסבול

קישורים חיצוניים

 אתר נבחרת ישראל בבייסבול 
 נבחרת ישראל באתר אליפות העולם בבייסבול 






הערות שוליים

קטגוריה:ישראל: בייסבול
ישראל
בייסבול
*
*